
 21.3.2019
 BG
 Официален вестник на Европейския съюз
 L 79/4
 РЕГЛАМЕНТ ЗА ИЗПЪЛНЕНИЕ (ЕС) 2019/454 НА КОМИСИЯТА
 от 20 март 2019 година
 за разрешаване на употребата на препарати от алфа-амилаза, получена от Bacillus amyloliquefaciens DSM 9553, от Bacillus amyloliquefaciens NCIMB 30251 или от Aspergillus oryzae ATCC SD-5374, както и препарат от ендо-1,4-бета-глюканаза от Trichoderma reesei ATCC PTA-10001, като добавки за силаж за всички видове животни
 (текст от значение за ЕИП)
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕО) No 1831/2003 на Европейския парламент и на Съвета от 22 септември 2003 г. относно добавки за използване при храненето на животните (1), и по-специално член 9, параграф 2 от него,
 като има предвид, че:
 (1)
 В Регламент (ЕО) No 1831/2003 се предвижда разрешителен режим за добавките, предвидени за употреба при храненето на животните, и се посочват основанията и процедурите за предоставянето на такова разрешение. В член 10, параграф 7 от Регламент (ЕО) No 1831/2003 във връзка с член 10, параграфи 1—4 от същия регламент са установени специални разпоредби за оценка на продуктите, използвани в Съюза като добавки за силаж.
 (2)
 В съответствие с член 10, параграф 1, буква б) от Регламент (ЕО) No 1831/2003, препаратите от алфа-амилаза (EC 3.2.1.1), получена от щамове на Bacillus amyloliquefaciens DSM 9553, Bacillus amyloliquefaciens NCIMB 30251 и Aspergillus oryzae ATCC SD-5374, както и препарат от ендо-1,4-бета-глюканаза (EC 3.2.1.4), получена от Trichoderma reesei ATCC PTA -10001, бяха вписани в регистъра на фуражните добавки като съществуващи продукти, които принадлежат към функционалната група на добавките за силаж, за всички видове животни.
 (3)
 В съответствие с член 10, параграф 2 от Регламент (ЕО) No 1831/2003 във връзка с член 7 от същия регламент беше подадено заявление за разрешаване на употребата на трите препарата от алфа-амилаза (EC 3.2.1.1) и на препарат от ендо-1,4-бета-глюканаза (EC 3.2.1.4) като фуражни добавки за всички видове животни.
 (4)
 Заявлението се отнася до разрешаването на употребата на препарати от алфа-амилаза (EC 3.2.1.1), получена от Bacillus amyloliquefaciens DSM 9553, от Bacillus amyloliquefaciens NCIMB 30251 или от Aspergillus oryzae ATCC SD-5374, както и на препарата от ендо-1,4-бета-глюканаза (EC 3.2.1.4), получена от Trichoderma reesei ATCC PTA -10001, като фуражни добавки за всички видове животни, които да бъдат класифицирани в категорията „технологични добавки“. Посоченото заявление бе придружено от данните и документите, изисквани съгласно член 7, параграф 3 от Регламент (ЕО) No 1831/2003.
 (5)
 В становището си от 7 март 2018 г. (2) Европейският орган за безопасност на храните („Органът“) заключи, че при предложените условия на употреба разглежданите препарати не се отразяват неблагоприятно върху здравето на животните и на хората, нито върху околната среда. Органът също така заключи, че разглежданите препарати могат да подобрят производството на силаж от лесни, умерено трудни и трудни за силажиране материали. Органът не счита, че са необходими специални изисквания за мониторинг след пускането на пазара. Той също така провери доклада относно метода за анализ на фуражната добавка във фуражите, представен от референтната лаборатория, определена с Регламент (ЕО) No 1831/2003.
 (6)
 При оценката на препаратите от алфа-амилаза (EC 3.2.1.1), получена от